CELEX: 62021TN0425
Language: hu
Date: 2021-07-10 00:00:00
Title: T-425/21. sz. ügy: 2021. július 10-én benyújtott kereset – eSlovensko Bratislava kontra Bizottság

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/41
            
         
      2021. július 10-én benyújtott kereset – eSlovensko Bratislava kontra Bizottság
      (T-425/21. sz. ügy)
      (2021/C 431/49)
      Az eljárás nyelve: angol
      
         Felek
      
      
         Felperes: eSlovensko Bratislava (Pozsony Óváros, Szlovákia) (képviselő: B. Fridrich ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a távközlési ágazatban az Európai Hálózatfinanszírozási Eszköz keretében nyújtott támogatások kiválasztásáról és odaítéléséről szóló C(2018) 6712 végrehajtási határozat módosításáról szóló, 2020. október 21-i C(2020) 7415 final bizottsági végrehajtási határozatot (1. melléklet), amelyet a Slovensko Bratislavának 2021. május 10-én e-mailben kézbesítettek;
               
            
                  —
               
               
                  a Bizottságot kötelezze az eljárás során felmerült költségek és kiadások viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Első jogalap: lényeges eljárási követelmény megsértése, hatáskör túllépése, a Szerződéseknek vagy az alkalmazásukra vonatkozó bármely jogi szabálynak a megsértése, vagy hatáskörrel való visszaélés, különösen a tények és megállapítások téves jogi értékelése (a megfelelő ügyintézéshez való jog megsértése, hatáskör túllépése, az arányosság elvének, a jogbiztonság elvének, a jogállamiság elvének és a bizalomvédelem elvének a megsértése, valamint a tények és megállapítások helytelen jogi értékelése a támogatások Európai Hálózatfinanszírozási Eszköz 2018–1 keretében történő kiválasztására és odaítélésére irányuló eljárás során a CEF Telecom CEF-TC- 2018–1 pályázati felhívása keretében, különösen az eSlovensko Bratislava által benyújtott 2018-SK-IA-0019 Slovak Safer Internet Centre V pályázattal kapcsolatban).
               
            
                  2.
               
               
                  Második jogalap: a Bizottságot kötelezni kell az eljárás költségeinek és kiadásainak a viselésére a fent említett érveknek megfelelően és a megtámadott bizottsági határozat állítólagos önkényes jellege miatt.